Z A P I S N I K

sa sjednice Nastavničkog vijeća Ugostiteljsko-turističkog učilišta, Zagreb, održane u petak **23. prosinca 2019. godine** s početkom **u 11,30 sati** u prostoru Ugostiteljsko-turističkog učilišta u Zagrebu.

Nazočno: 57 nastavnika

Nenazočno: 15 nastavnika

Ravnatelj Ugostiteljsko-turističkog učilišta, Mladen Smodlaka, prof., otvara sjednicu, pozdravlja nazočne i predlaže sljedeći:

 **DNEVNI RED:**

1. Verifikacija zaključka s prethodne sjednice Nastavničkog vijeća od 12. 12. 2019.
2. Osvrt na sjednice Razrednih vijeća od 23. 12. 2019.
3. Realizacija nastave i pedagoške mjere
4. Održavanje roditeljskih sastanaka i sastanka stručnih vijeća
5. Izvješće o sigurnosti i preventivnim mjerama
6. Aktivnosti za vrijeme zimskog odmora učenika
7. Zamolbe
8. Razno

**Ad1)**

 **Zaključak:**

 Nastavničko vijeće je jednoglasno usvojilo sve zaključke s prethodne

 sjednice od 12. 12. 2019.

**Ad 2)**

 **Zaključak:**

Pedagoginja Učilišta kratko izvjestila NV o sjednicma s Razrednih vijeća. Istaknut je problem nedolaska učenika na praktičnu nastavu.

**Ad3)**

 **Zaključak:**

NV jednoglasno prihvatilo prijedlog opomene pred isključenje učenice 2.c razreda zbog velikog broja neopravdanih izostanaka. Ravnatelj kratko izvijestio NV o zaključcima sa sastanka Vijeća roditelja, roditelji navode probleme u komunikaciji između pojedinih nastavnika i učenika te o neprimjerenom izražavanju pojedinih nastavnika, na što ih je upozorio da se pred učenicima primjereno izražavaju. NV jednoglasno usvaja ove naputke ravantelja.

**Ad 4)**

 **Zaključak:**

 Stručna vijeća se trebaju održati do 15. 02. 2020. Svaki aktiv treba dostaviti potrebe za nastavu jer je MZO na račun škole uplatilo 63.000,00 kn za nabavu didaktičke opreme za provedbu kurikularne reforme.

**Ad 5)**

 **Zaključak:**

 Svi preventivni programi su provedeni sukladno Godišnjem planu i programu za školsku godinu 2019./2020.

**Ad 6)**

 **Zaključak:**

 Sve aktivnosti za vrijeme zimskih praznika za učenike su objavljene na oglasnoj ploči.

**Ad 7)**

 **Zaključak**

 Od 3 zamolbe za upis u prvi razred, 2 zamolbe su odobrene, a jedna zamolba odbijena. Jednoglasno odobrena zamolba za oslobođenjem od nastave tjelesne i zdravstvene kulture.

**Ad 8)**

 **Zaključak**

Ravnatelj zahvaljuje svim nazočnima na suradnji i zalaganju tijekom ove kalendarske godine. Raspored odrade objavit će voditelj turnusa. Profesorica Lovrić zahvaljuje svima na sudjelovanju u humanitarnoj akciji.

Zapisničarka: Ravnatelj Učilišta:

Snježana Mikulan,prof. Mladen Smodlaka, prof.